የግብርና ሜካናይዜሽን መሳሪያዎችን ወደ ሀገር ውስጥ ያለ ቀረጥ እንዲገቡ ለማድረግ ዝግጅት ተጠናቅቋል፡፡
ባሕር ዳር፡ ታኅሳስ 5/2012ዓ.ም (አብመድ) የግብርና ሜካናይዜሽን መሳሪዎች ከቀረጥ ነጻ እንደሚገቡ የግብርና ሚኒስቴር አስታወቀ፡፡በሚኒስቴር መስሪያ ቤቱ የግብርና ሜካናይዜሽን ዳይሬክተር አቶ ታምሩ ሀብቴ በተለይ ለአማራ ብዙኃን መገናኛ ድርጅት እንደገለጹት ‹‹የአገሪቱ ግብርና አልዘመነም›› የሚለውን ተደጋጋሚ ትችት ይቀርፋል፤ የግብርና ሜካናይዜሽን መሳሪያዎችን ዋጋ ከ50 እስከ 60 በመቶ የሚቀንስ ውሳኔም ነው፡፡ ከማሳ ዝግጅት እስከ መለስተኛ ምርት ማቀነባባር የሚያስችሉ 624 ዓይነት የግብርና ሜካናይዜሽን መሳሪያዎች ናቸው ከቀረጥ ነጻ እንዲገቡ ነው የተወሰነው፡፡